# Chromatická aberácia

### Z Wikipédie

Chromatická aberácia (výrez z rohu fotografie).

Chromatická aberácia alebo chromatická chyba je farebná chyba šošovky, aj zložitejšej optickej sústavy šošoviek (napríklad objektívu), spôsobená závislosťou ohniskovej vzdialenosti šošoviek na vlnovej dĺžke svetla. Fyzikálnou podstatou tohto javu je závislosť indexu lomu všetkých priehľadných látok na vlnovú dĺžku. Šošovky potom lámu svetlo každej farby inak (dlhovlnné žiarenie, teda červené, najmenej, krátkovlnné, teda fialové, najviac), čo sa na snímke prejaví ako farebné lemovanie ostrých prechodov medzi svetlom a tieňom.

Všeobecne sa dá povedať, že vhodnou kombináciou dvoch k sebe nepriliehajúcich šošoviek a to aj z rovnakého optického materiálu možno zostaviť takú optickú sústavu, pri ktorej je pre dve zvolené vlnové dĺžky (zvyčajne pre červenú a modrú farbu) celková efektívna ohnisková vzdialenosť rovnaká; v takom prípade hovoríme o achromatickej sústave (objektívu).

Pretože moderné zoomové objektívy obsahujú veľké množstvo šošoviek, je u nich chromatická chyba (obzvlášť na okrajoch snímky) výrazným problémom. Na jej kompenzáciu sa preto do objektívov pridávajú špeciálne prvky:

- šošovky z fluoridu vápenatého – fluorid vápenatý je minerál s veľmi nízkym rozptylom, pri ktorom sa farebná chyba prejavuje menej
- difrakčné elementy – obsahujú difrakčnú mriežku, ktorá má farebnú vadu presne opačnú než bežné šošovky, takže ich problém kompenzuje.

## [úprava] Externé odkazy

- Chromatická chyba na stránkách fotoroman.cz
- Čo je farebná aberácia, O farebnej aberácii s rozumom na serveri digineff.cz

Zdroj: "http://sk.wikipedia.org../../../c/h/r/Chromatick%C3%A1_aber%C3%A1cia.html"

Kategórie: Optické chyby | Fotografia

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Català
- Česky
- Deutsch
- English
- Español
- Français
- Italiano
- Nederlands
- Polski
- Русский
- Svenska